# Az Európai Unió C 29A/2007

| | ISSN 1725-518X |
| --- | --- |
| Az Európai Unió
  Hivatalos Lapja | C 29A |
| | |
| Magyar nyelvű kiadás | Tájékoztatások és közlemények | 50. évfolyam2007. február 9. |

ISSN 1725-518X

Az Európai Unió

Hivatalos Lapja

C 29A

Magyar nyelvű kiadás

Tájékoztatások és közlemények

50. évfolyam2007. február 9.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | IGAZGATÁSI ELJÁRÁSOK |
| | Vegyi Anyagokkal Foglalkozó Európai Ügynökség |
| 2007/C 029A/01 | Pályázati kiírás vezérigazgatói állás betöltésére a Vegyi Anyagokkal Foglalkozó Európai Ügynökségnél (ECHA) Helsinkiben (AD 15-ös besorolás) | 1 |

Közleményszám

Tartalom

Oldal

V   Hirdetmények

IGAZGATÁSI ELJÁRÁSOK

Vegyi Anyagokkal Foglalkozó Európai Ügynökség

2007/C 029A/01

Pályázati kiírás vezérigazgatói állás betöltésére a Vegyi Anyagokkal Foglalkozó Európai Ügynökségnél (ECHA) Helsinkiben (AD 15-ös besorolás)

1

| HU | |
| --- | --- |

HU

---

V Hirdetmények

IGAZGATÁSI ELJÁRÁSOK

Vegyi Anyagokkal Foglalkozó Európai Ügynökség

| 9.2.2007 | HU | Az Európai Unió Hivatalos Lapja | CA 29/1 |
| --- | --- | --- | --- |

9.2.2007

HU

Az Európai Unió Hivatalos Lapja

CA 29/1

---

Pályázati kiírás vezérigazgatói állás betöltésére a Vegyi Anyagokkal Foglalkozó Európai Ügynökségnél (ECHA) Helsinkiben (AD 15-ös besorolás)

(2007/C 29 A/01)

A 2007. június 1-jén hatályba lépő REACH rendelet a vegyi anyagokra vonatkozó új szabályozási keretet fog létrehozni az Európai Unióban. A REACH középpontjában a Vegyi Anyagokkal Foglalkozó Európai Ügynökség (ECHA) áll, amelyet a finnországi Helsinkiben fognak felállítani. Az ECHA feladata lesz a REACH technikai, tudományos és igazgatási vonatkozásainak irányítása, valamint következetes alkalmazásának biztosítása. Az Ügynökség a tagállamokat és az uniós intézményeket a vegyi anyagokat érintő kérdésekben a lehető legjobb tudományos és technikai tanácsokkal fogja ellátni.

A Bizottság a vezérigazgatói állás betöltéséhez olyan jelentkezőket vár, akik képesek egy fontos uniós szabályozó ügynökség irányítására a meghatározó kezdeti években, és megbirkóznak egy összetett szabályozási folyamat által támasztott technikai és szervezeti kihívásokkal egy politikailag érzékeny, az emberi egészség, a környezetvédelem, a gazdasági versenyképesség és az innováció szempontjából kulcsfontosságú területen. A pályázóknak alapos menedzseri tapasztalattal és a megfelelő tudományos vagy technikai területen vezetői tapasztalattal kell rendelkezniük.

A vezérigazgatót az Ügynökség Igazgatótanácsa fogja kinevezni az Európai Bizottság által kiválasztott és javasolt jelöltek listájáról. A vezérigazgatót az ideiglenes személyzet tagjává AD 15-ös besorolással fogják kinevezni az Európai Közösségek egyéb alkalmazottai alkalmazási feltételeinek 2a. cikke értelmében ötéves időszakra, amelyet egy alkalommal további ötéves időszakra lehet meghosszabbítani.

A teljes álláshirdetés és a jelentkezési űrlap a következő címen található meg:

http://www.ec.europa.eu/dgs/personnel_administration/working_senior_mgt_en.htm

valamint

http://www.ec.europa.eu/enterprise/reach/prep_jobs_en.htm

A pályázatok benyújtási határideje: 2007. március 23.

---